Kohtla-Nõmme lipp

Kohtla-Nõmme lipp on Ida-Viru maakonnas asunud endise Eesti haldusüksuse Kohtla-Nõmme valla lipp.

Lipp kinnitati 16. aprillil 1997.

Lipu kavandi autor on Viktor Roosipuu.

 Lipu kirjeldus 
Ristkülikukujuline lipp koosneb kolmest horisontaalsest võrdsest laiust. Lipu vardapoolne 4/11 pikkune osa koosneb kollasest, rohelisest, kollasest laiust. Lipu lehviva poole 7/11 pikkune osa koosneb rohelisest, kollasest, rohelisest laiust.

Kollane sümboliseerib Kohtla-Nõmme liivast pinda ja põlevkivi, roheline aga looduse rohelust.

Lipu normaalmõõtmed on 105×165 cm.

 Vaata ka 
Kohtla-Nõmme vapp

 Välislingid 
 Kohtla-Nõmme valla sümboolika valla kodulehel
 Kohtla-Nõmme valla sümboolika Riigikantselei kodulehel

Lipp
Kategooria:Ida-Viru maakonna lipud
Kategooria:Eesti endiste valdade lipud